Foto: AFP 2017 / Ozan Kose Turkiya sharqidagi YTH natijasida yetti kishi halok bo‘ldi. Bu haqida Hurriet gazetasi xabar berdi. Voqea Agri provinsiyasida ro‘y bergan - yuk mashinasi qayrilayotib, ko‘tarma kranni mikroavtobusning ustiga tushirib yuborgan. Manbaga ko‘ra, halok bo‘lganlardan tashqari yana 11 kishi jabrlangan, ulardan 4 nafari og‘ir ahvolda. Bundan avval Anqara-Koniya trassasida avtobus ishtirokida YTH ro‘y bergandi. Bu avariya natijasida 4 kishi halok bo‘lgan, 20 nafarga yaqini jarohat olgan.